Apollo 11

Apollo 11 – pirmasis kosminis skrydis į Mėnulį pilotuojamu erdvėlaiviu įgyvendinant NASA Apollo programą 1969 m. liepos 20 d. Erdvėlaivio ekipažą sudarė Neilas Armstrongas, komandinio modulio pilotas Maiklas Kolinsas ir Mėnulio modulio pilotas Bazas Oldrinas. 
Skrydis realizavo tuometinio JAV prezidento Kenedžio iškeltą tikslą pasiekti Mėnulį dar XX a. 7-ame dešimtmetyje:

Eiga 

 Saturn V raketa paleista iš Kenedžio kosminio centro liepos 16 13:32 UTC.
 Po 12 minučių išskriejo į Žemės orbitą.
 Apskriejus Žemę pusantro karto, įjungtas trečios pakopos raketinis variklis ir pajudėta link Mėnulio.
 Po pusvalandžio Saturn V raketa išnaudojo visą degalų likutį ir buvo numesta.
 Liepos 19 pasiektas Mėnulis ir įjungti tarnybinio modulio varikliai perėjimui į stabilią orbitą.
 Mėnulis apskrietas 19 kartų, per tą laiką du įgulos nariai iš trijų ruošėsi nusileidimui į vietą, kurią surado Ranger 8 ir Surveyor 5 nepilotuojami robotai, nusileidę į Mėnulį anksčiau.
 Liepos 20 Armstrongas ir Oldrinas įsėdo į Eagle nusileidimo modulį ir atsiskyrė nuo valdymo modulio Columbia. Kolinsas liko Columbia erdvėlaivyje, skirtame grįžimui į žemę.
 Tą pačią dieną 20:17 UTC jie nusileido. Nusileidimas buvo gana sudėtingas. Teko pilotuoti rankiniu būdu, kompiuteriai nuolat signalizavo apie sutrikimus, priekyje buvo pastebėtas paviršiaus nelygumas, todėl teko sukti kiek į šoną. Degalų liko tik 30 sekundžių, be to Mėnulio trauka suspaudė degalus bake ir indikatoriai rodė likutį "Kritiškai mažai".
 Po sėkmingo nusileidimo Oldrinas pasakė: "Contact light! Okay, engine stop. ACA - out of detent. " Armstrong patvirtino "Out of detent". Oldrinas tęsė, "Mode control - both auto. Descent engine command override off. Engine arm - okay eagle has landed"
 Jie išsilaipina į paviršių
 Pagal numatytą planą mėnulio paviršių pirmasis turėjo paliesti Oldrinas, tačiau norėdamas tai įamžinti paprašė Armstrongo, kad tas jį nufotografuotų iš išorės lipantį ant Mėnulio paviršiaus iš nusileidimo modulio. Taip Neilas Armstrongas tapo pirmuoju žmogumi palietusiu Mėnulio paviršių.

 Kalbama su JAV prezidentu, iškeliama vėliava, daromos nuotraukos ir renkami grunto pavyzdžiai (pririnkta 22 kg). Armstrongas fiziškai tai darydamas kiek persistengė, ir jam buvo pasiūlyta atsipalaiduoti.
 Dėl pernelyg sunkaus grunto teko čia pat išmesti dalį įrangos ir liautis rinkus grunto pavyzdžius anksčiau nei planuota. Oldrinas išmetė ir visus asmeninius daiktus.
 Iš viso išbūta Mėnulyje beveik 3 valandas.
 Su Eagle kylama vėl atgal į Mėnulio orbitą.
 Perlipama į Columbia, o likęs Eagle išmetamas atgal į Mėnulį.
 Columbia parskrenda į Žemės orbitą, o iš jos su karščiui atsparia kapsule krentama į Žemę iš ~400 km aukčio.
 Išskleidžiami parašiutai, numetamas karščio skydas ir kapsulė, sauganti įgulą ir uolienas, nusileidžia į vandenį.

Šaltiniai

Nuorodos 
 Apollo 11 skrydis realiuoju laiku

Apollo
Kosminiai aparatai